PACE เซ็นขายแฟรนไชส์ “ดีน&เดลูก้า” ให้ “Lagardère” รุกสนามบินทั่วโลก
PACE เซ็นขายแฟรนไชส์ "ดีน แอนด์ เดลูก้า" ให้ "Lagardère Travel Retail" รุกสนามบินทั่วโลก ตั้งเป้า 150 สาขาใน 5 ปี
12 ธ.ค. 2561

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า Dean &amp; DeLuca,Inc. ซึ่งเป็นบริษัทย่อยที่บริษัทฯถือหุ้นทางอ้อม 100% ได้เข้าทำสัญญากับ Lagardère Travel Retail ซึ่งเป็นผู้นำระดับโลกในอุตสาหกรรมธุรกิจค้าปลีก ร้านค้าปลอดภาษี และการค้าปลีกอื่นๆ ในสนามบิน สถานีรถไฟ และจุดท่องเที่ยวทั่วโลก (Travel Hub) และไม่เป็นบุคคลที่เกี่ยวโยงกันของบริษัทฯ
ทั้งนี้ สัญญาดังกล่าวให้สิทธิแฟรนส์ไชส์แก่ Lagardère Travel Retail แต่เพียงผู้เดียว (Exclusive Franchise) ในการเปิดและบริหารจัดการร้านดีน แอนด์ เดลูก้า ในพื้นที่ค้าปลีกภายในสนามบินต่างๆทั่วโลก (Travel Retails) โดยตั้งเป้าเปิดร้าน ดีน แอนด์ เดลูก้า 150 สาขา ภายในระยะเวลา 5 ปี